Джозеф Байден Тоқаевқа хат жазды
"Джозеф Байден Тоқаевқа хат жазды" | "https://abai.kz/post/138844"
TITLE: Джозеф Байден Тоқаевқа хат жазды
URL: https://abai.kz/post/138844
META: "Джозеф Байден Тоқаевқа хат жазды" | "https://abai.kz/post/138844"
DATE: 01.09.2021
AUTHOR(s): Abai.kz
TOTAL WORDS: 157
TEXT: Қазақстан Президентінің атына келген хатта Джозеф Байден Семей ядролық полигонының жабылғанына отыз жыл толуына орай құттықтауын жеткізген. Бұл туралы akorda.kzке сілтеме жасап, Abai.kz хабарлайды. – 29 тамыз күні Семей ядролық полигонының жабылғанына 30 жыл толуына орай Америка Құрама Штаттарының атынан Қазақстан Республикасының халқына ең ізгі құттықтауымды білдіргім келеді. Америка Құрама Штаттары бұрынғы сынақ полигоны аймағын қалпына келтіру мен оның қауіпсіздігін қамтамасыз ету бойынша Сіздің Үкіметіңізбен арадағы жалғасып жатқан ынтымақтастықты қоса алғанда, Қазақстанмен берік серіктестігін нығайта бермек. Америка Құрама Штаттары Қазақстанның тәуелсіздік алған алғашқы күнінен бастап Семей аймағында әріптестік қарым-қатынаста жұмыстар атқарып келеді, – деп жазды АҚШ Президенті. Джозеф Байден қауіп-қатерлерді бірлесіп төмендетуге бағытталған Нанн-Лугар бағдарламасы аясында кеңестік ядролық сынақ инфрақұрылымынан қалған мұраны жою жолында Қазақстан мен АҚШ-тың бірігіп жұмыс атқарғанын еске алып, екі елдің достығын атап өтті. – Америка Құрама Штаттары Сіздің еліңізді дос деп мақтана айтады және мен серіктестігіміздің әлеуетін толық әрі жемісті іске асыру үшін Сізбен жұмыс істеуге дайынмын», – делінген Джозеф Байденнің хатында. Abai.kz
